Dona'm les entitats que apareixen en el següent text:
Montserrat Bertrán Vallès (Torrelles de Foix 1891- Barcelona 1967) fou una pedagoga i professora de llengua catalana represaliada pel franquisme. Fou directora de l'Escola Normal de Tarragona, i destacà per la defensa dels drets dels estudiants, del poble català i la seva llengua. Filla del metge barceloní Joan Bertran Figueras, pioner de la medecina natural i la homeopatia, i de la mestra Rosa Vallès, de Torrelles de Foix, tenia un germà i quatre germanes, una de les quals fou la bibliotecària Pilar Bertran Vallès. Estudià a l'Escola Superior del Magisteri de Madrid, promoció de 1916, on obtingué el premi extraordinari de fi de curs i el títol de professora numerària, secció de lletres. A Madrid va conèixer Manuel Galés Martínez, professor i polític, adscrit a ERC, amb qui més endavant es va casar, va tenir tres fills i del qual es va separar. Les seves filles Núria i Isabel Galés Bertran van estudiar en temps de la República, i també es van dedicar a l'ensenyament. Ella va ser professora en diverses escoles de magisteri com ara Lugo, Jaén i Terol. El 9 de juliol de 1929 va retornar a l'Escola Normal de Tarragona i hi va treballar fins a l'any 1939. El pas d'aquesta professora pel claustre de professors i per les aules no va deixar indiferent a ningú, fou el centre de fortes controvèrsies entre els seus companys de professió per les seves idees pedagògiques, en favor dels menjadors escolars, les biblioteques d'aula i les activitats sòcio-educatives. Es va mostrar sempre al costat dels alumnes quan sol·licitaven que se'ls atorgués el dret d'ésser representats i donava suport a llurs reivindicacions i protestes quan el sector més dur del claustre creia convenient aplicar fortes mesures disciplinàries. El seu tarannà progressista, unit a un profund sentiment catalanista, es va projectar en altres camps que complementaven la tasca docent. Coneixedora de la situació en què es trobava l'ensenyament a Tarragona, es va convertir en un referent a l'hora de defensar els més desfavorits. Des de les pàgines del Diari de Tarragona, del qual era col·laboradora, exhortava els polítics a posar-hi remei. Formava part de la comissió femenina pro-cantines escolars de la província de Tarragona i escrivia a les planes del diari: ...L' escala igualadora tanca les portes i els nens es queden devant la crua realitat, veuen i sofreixen les diferències socials: Uns ben cuidats i esperats, altres amb solitud, privacions i misèria. Com posar-hi remei? com recordar a tots els nens, sense contradicció ni vergonya els mateixos deures, si tots no tenen els mateixos drets? Com arribaràn a ser homes dignes els nens mal alimentats, privats d'higiene, d'afecte i felicitat? per això existeixen les cantines escolars....
Montserrat Bertrán Vallès : persona, Torrelles de Foix : Entitat_Geopolítica, Barcelona : Entitat_Geopolítica, Joan Bertran Figueras : persona, Rosa Vallès : persona, Pilar Bertran Vallès : persona, Escola Superior del Magisteri : educació, Madrid : Entitat_Geopolítica, Manuel Galés Martínez : polític, ERC : partit_polític, Núria : persona, Isabel Galés Bertran : persona, República : esdeveniment_polític, Lugo : Entitat_Geopolítica, Jaén : Entitat_Geopolítica, Terol : Entitat_Geopolítica, Tarragona : Entitat_Geopolítica, Escola Normal : educació, Diari de Tarragona : mitjans_massius